次韵姚道人二首  其二
作者：蘇轍
朝代：宋

paragraphs: 高人隠陋巷，至藥初無方。
心知無生妙，運轉開陰陽。
才如淩雲松，豈受尺寸量。
氣如幽谷蘭，時送清風香。
嗟我本病肺，寒暑隨翕張。
丹砂苦落落，青春去堂堂。
清詩墮雲霧，至音叩琳琅。
山海信多士，世俗非所望。
遠遊居臨安，間出從諸王。
他年解冠佩，共遊無邊疆。
儀麟既委照，永謝過隙光。